**Výberové konanie na funkciu hlavného kontrolóra OBCE LENARTOVCE**

**OBEC LENARTOVCE**

Obecné zastupiteľstvo v Lenartovciach v súlade s § 18a ods 2. zák. č. 369/1990 Z. z. zriadení, v znení neskôrších predpisov a na základe uznesenie OZ č. 24 zo dňa 13.10.2022

**vyhlasuje**

**výberové konanie na funkciu hlavného kontrolóra Obce Lenartovce**

Hlavný kontrolór bude vykonávať svoju činnosť v Obci Lenartovce s pracovným úvӓzkom 0,11.

Povinné podmienky:

* Ukončené minimálne úplné stredné vzdelanie
* Písomný súhlas kandidáta so zverejnením a spracovaním osobných údajov podľa § 11 zákona č. 122/2013 Z. z. o ochrane osobných údajov a o zmene a doplnení niektorých zákonov za účelom konania voľby hlavného kontorlóra
* Úradne overená fotokópia príslušného dokladu o najvyššom dosiahnutom vzdelaní
* Profesijný životopis s prehľadom doterajšej praxe s uvedením pracovnej pozície
* Výpis z registra trestov nie starší ako 3 mesiace
* Znalosť základných noriem samosprávy

Všeobecné pordmienky:

* Hlavný kontrolór je volený obecným zastupiteľstvom na 6 rokov, je pracovníkom obce a za svoju činnosť zodpovedá zastupiteľstvu , ktorému 1 x štvrťročne podáva správu o svojej činnosti
* Funkcia hlavného kontrolóra nie je zlučiteľná s výkonom funkcie poslanca obecného zastupiteľstva, starostu obce, člena orgánu právnickej osoby, ktorej zriaďovateľom alebo zakladateľom je obec, iného zamestnanca obce, podľa osobitného zákona, prípadne v inom kontrolnom orgáne obce

Vykonáva kontrolu v rozsahu kontrolnej činnosti podľa § 18 d zákona o obecnom zriadení, predovšetkým kontrolu:

* Nakladania s majetkom obce a s majetkom vo vlastníctve štátu, prípadne vo vlastníctve iných právnických a fyzických osôb, ktorý bol obci zverený
* Účtovníctva a pokladničných operácií na obecnom úrade,
* Príjmovej a výdavkovej časti rozpočtu, jeho zmien a záverečného účtu, správnosti a opodstatnenosti čerpania finančných prostriedkov obci účelovo poskytnutých , fondov a dotácií,
* Hospodárenia s finančnými prostriedkami,
* Plnenia úloh vyplývajúcich zo zákona o obecnom zriadení a rozhodnutí orgánov obce,
* Dodržiavania všeobecne závӓzných nariadení obce a ostatných vnútorných predpisov obce,
* Vybavovanie sťažností a petícií.

Preveruje:

* Tvorbu a čerpanie rozpočtu obce,

Ďalšie úlohy hlavného kontrolóra podľa § 18 f zákona o obecnom zriadení:

* Predkladá obecnému zastupiteľstvu raz za 6 mesiacov návrh plánu kontrolnej činnosti,
* Vypracúva odborné stanoviská k návrhu rozpočtu obce a k návrhu záverečného účtu obce pred jeho schválením v obecnom zastupiteľstve,
* Predkladá správu o výsledkoch kontroly priamo obecnému zastupiteľstvu,
* Predkladá obecnému zastupiteľstvu najmenej raz ročne správu o kontrolnej činnosti,
* Spolupracuje so štátnými orgánmi vo veciach kontroly hospodárenia s prostriedkami pridelenými obci zo štátného rozpočtu alebo fondov EÚ,
* Je povinný vykonať kontrolu, ak ho o to požiada obecné zastupiteľstvo,
* Zúčastňuje sa na zasadnutí obecného zastupiteľstva s poradným hlasom,
* Na požiadanie je povinný bezodkladne sprístupniť výsledky kontrol poslancom alebo starostovi.

Písomnú prihlášku do výberového konania spolu s požadovanými dokladmi je potrebné zaslať v termíne do 04.11.2022 na adresu:

**Obec Lenartovce**

**980 44 Lenartovce 97**

alebo

osobne odovzdať na Obecnom úrade v Lenartovciach v zavretej obálke označenej

**„VOĽBA HLAVNÉHO KONTROLÓRA – NEOTVÁRAŤ“**

Adresu odosielateľa zverejniť v ľavom hornom rohu obálky.

Voľba hlavného kontrolóra Obce Lenartovce sa uskutoční dňa 17.11.2022 na riadnom zasadnutí obecného zastupiteľstva.

Posúdenie náležitostí podaných prihlášok kandidátov vykoná starosta obce spolu so zapisovateľkou obce Lenartovce. Vyhodnotia splnenie náležitostí prihlášok a vypracujú zoznam kandidátov.
 Každému kandidátovi v deň volieb bude umožnená maximálne 5 min. prezentácia.
 Voľby sa konajú tajným hlasovaním na zasadnutí Obecného zastupiteľstva v zasadačke obecného úradu Lenartovce č.97.
 Pre vykonanie voľby volí obecné zastupiteľstvo trojčlennú volebnú komisiu, ktorá riadi priebeh volieb, zisťuje výsledky volieb, spočítava hlasy a vypracuje zápisnicu z voľby.
 Na tajné hlasovanie sa použijú hlasovacie lístky, ktoré volebná komisia odovzdá poslancom.
 Hlasovací lístok je spoločný pre všetkých kandidátov. Na hlasovacom lístku sú uvedení kandidáti v abecednom poradí (podľa priezviska), s uvedením poradového čísla, priezviska, mena a akademického titulu. Na hlasovacom lístku je pečiatka obce Lenartovce.
 Na hlasovacom lístku poslanec zakrúžkovaním určí kandidáta, za ktorého hlasuje. Zakrúžkovať môže najviac jedného kandidáta. Hlasovací lístok po úprave vloží do volebnej schránky.
 Platný hlasovací lístok je ten, ktorý je:
a) na predpísanom tlačive,
b) so zakrúžkovaním iba jedného kandidáta.
 Poškodenie hlasovacieho lístka nemá vplyv na jeho platnosť. Na prečiarknuté alebo dopísané mená sa neprihliada.
 Na zvolenie hlavného kontrolóra je potrebný súhlas nadpolovičnej väčšiny všetkých poslancov obecného zastupiteľstva. Ak ani jeden z kandidátov takú väčšinu nezískal, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola postupujú dvaja kandidáti s najväčším počtom platných hlasov . V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom.
 Volebná komisia vypracuje zápisnicu z voľby, ktorá obsahuje:
- počet prítomných poslancov,
- počet poslancov, ktorým boli vydané hlasovacie lístky,
- počet odovzdaných hlasovacích lístkov,
- počet platných hlasovacích lístkov,
- počet hlasov odovzdaných pre jednotlivých kandidátov,
- výsledok voľby, resp. 2 kola voľby,
- meno zvoleného kandidáta.
Starosta obce je povinný s právoplatne zvoleným hlavným kontrolórom obce uzavrieť pracovnú zmluvu.

V Lenartovciach, dňa 14.10.2022

 Ján Rákoši

 Starosta obce Lenartovce